Τρομοκρατία στην Κύπρο

Η τρομοκρατία στην Κύπρο   έχει να κάνει κυρίως με την αραβοϊσραηλινή σύγκρουση, η οποία ξεκίνησε το 1970 και διήρκεσε μέχρι και τα τέλη της δεκαετίας του 1980.

 Δεκαετία 1970 
Τα σημαντικότερα τρομοκρατικά γεγονότα είναι:
25 Ιανουαρίου 1973: Δολοφονείται ο εκπρόσωπος της Φατάχ στην Κύπρο, Χουσεΐν Μπασίρ στο ξενοδοχείο "Ολύμπικ" στην Λευκωσία. Οι Ισραηλινές αρχές τον θεωρούσαν ως από τους βασικούς ενορχηστρωτές της επίθεσης εναντίον των Ισραηλινών αθλητών στους Ολυμπιακούς Αγώνες του Μονάχου. Η δολοφονία του Μπασίρ θεωρείται ότι ήταν μέρος του μυστικού σχεδίου Η Οργή του Θεού και πραγματοποιήθηκε με τη χρήση βόμβας που είχε τοποθετηθεί κάτω από το κρεβάτι του στο δωμάτιο του ξενοδοχείου. 

alt=خبر_اغتيال_يوسف_السباعي|thumb|249x249px|Αρθρο για την δολοφονία του Γιουσούφ Σεμπάι στην εφημερίδα Αλ-Αχράμ.
18 Φεβρουαρίου 1978: Δολοφονείται ο Γιουσούφ Ελ Σεμπάι,  πρόεδρος του Κινήματος Αφροασιατικής Αλληλεγγύης στο ξενοδοχείο Χίλτον, στο οποίο διεξάγονταν η 6η Σύνοδος του Κινήματος. Ο Σεμπάι πυροβολήθηκε από δύο Παλαιστινίους, οι οποίοι στη συνέχεια πήραν ομήρους τους 64 παρευρισκομένους συνέδρους. Οι δύο δράστες, μέλη της Οργάνωσης Αμπού Νιντάλ, θεωρούσαν προδότη τον Σεμπάι καθώς είχε συνοδεύσει τον Πρόεδρο της Αιγύπτου Ανουάρ Σαντάτ σε ταξίδι του στο Ισραήλ. Μετά από πολύωρες διαπραγματεύσεις απελευθέρωσαν αρκετούς ομήρους. Στη συνέχεια οι δύο δράστες απαίτησαν να μεταφερθούν στο αεροδρόμιο Λάρνακας, απ’ όπου και θα τους μετέφερε αεροπλάνο στη Λιβύη ή την Νότια Υεμένη, με το αίτημα τους να γίνεται δεκτό από τις αρχές. Ωστόσο οι δύο δράστες, μαζί με τους ομήρους, έφθασαν στο αεροδρόμιο Λάρνακας και ύστερα από πολύωρες διαπραγματεύσεις δώθηκε άδεια στο αεροπλάνο και αναχώρησαν προς άγνωστη κατεύθυνση. Τελικά προσγειώθηκαν για ανεφοδιασμό στο Τζιμπουτί και μετά επέστρεψαν ξανά στο αεροδρόμιο της Λάρνακας. Εκεί όμως μια ομάδα Αιγύπτιων καταδρομέων που στο μεταξύ είχε φτάσει στην Κύπρο, αψηφώντας τις εντολές της κυπριακής κυβέρνησης, ξεκίνησε μια ένοπλη επιδρομή προς το αεροσκάφος. Το τζιπ των καταδρομέων ακινητοποιήθηκε από ρίψη χειροβομβίδας Κυπρίων στρατιωτών με αποτέλεσμα να σκοτωθούν και οι τέσσερις επιβαίνοντες, ενώ στη συνέχεια, η Εθνοφρουρά κατέστρεψε και το αεροπλάνο τους. Μετά το συμβάν οι δύο Παλαιστίνιοι παραδόθηκαν στις κυπριακές αρχές. Το αποτέλεσμα της επίθεσης ήταν 17 νεκροί και 24 τραυματίες (8 εκ των οποίων ήταν Κύπριοι).

 Δεκαετία 1980 

3 Αυγούστου 1986: Η Βρετανική Βάση Ακρωτηρίου δέχεται επίθεση με όλμους απο ξηρά και θαλάσσα από την Ενωμένη Νασεριστική Εθνική Οργάνωση με έδρα τη Λιβύη. Η επίθεση ήταν απάντηση στην κατάρριψη δύο αεροπλάνων της Λιβύης από Βρετανούς και Αμερικάνους. Μετά την επίθεση που είχε ως αποτέλεσμα το θάνατο μιας Βρετανίδας, οι τρομοκράτες κατάφεραν να διαφύγουν. 

25 Σεπτεμβρίου 1985: Δολοφονούνται τρεις Ισραηλινοί τουρίστες μέσα στο γιότ τους στην μαρίνα της Λάρνακας από την Οργάνωση για την Απελευθέρωση της Παλαιστίνης (ΟΑΠ). Στη συνέχεια οι Ισραηλινοί βομβάρδισαν ως αντίποινα το αρχηγείο της ΟΑΠ στην Τυνησία. 

15 Φεβρουαρίου 1988: Δολοφονούνται τρεις υψηλόβαθμοι αξιωματούχοι της ΟΑΠ μετά από έκρηξη ενός παγιδευμένου αυτοκινήτου στη Λεμεσό. Η ενέργεια αποδόθηκε στην Μοσάντ. Λίγο αργότερα η Μοσάντ πραγματοποίησε σαμποτάζ με εκρηκτικά στο πλοίο «Σολ Φρύνη» στο λιμάνι της Λεμεσού, το οποίο είχε αγοραστεί νωρίτερα από την ΟΑΠ με σκοπό να μεταφέρει 135 Παλαιστινίους προσφύγες στη Χάιφα. Η έκρηξη είχε ως αποτέλεσμα το πλοίο να γείρει χωρίς ωστόσο να υπάρξουν θύματα.  

5 Απριλίου 1988: Σημειώνεται αεροπειρατεία κατά την διάρκεια της πτήσης 422 της Kuwait Airways που είχε προορισμό το Κουβέιτ ενώ είχε φύγει από την Ταϊλάνδη.  Το αποτέλεσμα ήταν το αεροπλάνο που χρειαζόταν καύσιμα να προσγειωθεί στη Λάρνακα. Κατά τη διάρκεια που το αεροπλάνο βρισκόταν στη Λάρνακα οι τρομοκράτες εκτέλεσαν δύο από τους επιβάτες και στη συνέχεια έριξαν τα πτώματά τους στην πίστα. Η αεροπειρατεία έληξε τελικά στην Αλγερία στις 20 Απριλίου 1988. 

11 Μαΐου 1988: Σημειώνεται έκρηξη ενός αυτοκινήτου φορτωμένο με εκρηκτικά. Η έκρηξη είχε ως αποτέλεσμα τον θάνατο του ενός εκ των δύο τρομοκρατών, αλλά και δύο Κυπρίων που έτυχε να βρίσκονται στην περιοχή. Στόχος των δύο λιβανέζων τρομοκράτων ήταν η ισραηλινή Πρεσβεία στη Λευκωσία.  Ωστόσο στον οδηγό του αυτοκινήτου δεν επετράπη η είσοδος στο πάρκινγκ της Πρεσβείας με αποτέλεσμα αυτός να βγεί στη λεωφόρο Γρίβα Διγενή κορνάροντας, προσπαθώντας να ειδοποιήσει τον δεύτερο συνεργό του που περίμενε παρακάτω, ο οποίος όμως το εξέλαβε ως μήνυμα για να πυροδοτήσει τα εκρηκτικά με τηλεχειρισμό, πράγμα που έκανε. Ο δεύτερος τρομοκράτης συνελήφθη από την κυπριακή αστυνομία λίγο αργότερα.

 Παραπομπές 

Κατηγορία:Τρομοκρατία στην Ευρώπη
Κατηγορία:Ιστορία της Κύπρου